Bundholdet Viborg skabte sensation i superligaen, da de her til aften rundbarberede AaB på Aalborg Portland Park og vandt kampen med hele 5-2. Helt fortjent, og sejren til gæsterne kunne endda have været større, da især Sebastian Grønning havde flere chancer for at score på sin tidligere hjemmebane Det var en nærmest pinlig indsats at hjemmeholdet, der slet ikke kunne få spillet til at hænge sammen, så de næsten 7000 tilskuere måtte gå skuffede hjem. AaB har nu tabt de to seneste opgør, så der bliver virkelig noget at tale om de næste par dag, for allerede torsdag aften skal AaB spille igen.  Denne gang er det pokalkamp på udebane mod topholdet fra FC Midtjylland. Den tidligere AaB spiller Sebastian Grønning fik ikke scoret mod sin gamle klub, men han spillede en fremragende kamp og skabte flere gode chancer og assists til sine medspillere. Se reaktioner efter kampen fra AaBs anfører Rasmus Thelander, AaBs målmand Jacob Rinne og Viborgs Sebastian Grønning.
Gæsterne fra Viborg besejrede AaB i en kamp, hvor hjemmeholdets indsats tangerede det pinlige, lyder det fra TV2 Nords sportsjournalist Mogens Jørgensen.